Vier sterf in gru-botsingFoto: SAPD Vier mense is dood en drie beseer nadat twee voertuie reg van voor gebots het naby Groblersdal in Limpopo. Lt.kol. Moatshe Ngoepe, woordvoerder van die polisie, het gesê die botsing, tussen ŉ Toyota Landcruiser en ŉ Mazda 2, het Donderdag naby die Loskop Valley Lodge plaasgevind. Volgens Ngoepe is die vier insittendes van die Mazda, twee mans en twee vroue, op slag dood. “Die drie insittendes van die Landcruiser het geringe beserings opgedoen en is na ŉ nabygeleë hospitaal geneem vir verdere mediese behandeling.” Ngoepe het gesê die name van die oorledenes sal bekend gemaak word sodra al hul naasbestaandes van hul dood in kennis gestel is. “Die presiese oorsaak van die botsing is nog nie bekend nie en word ondersoek.” Ngoepe het gesê ŉ saak van strafbare manslag is aanhangig gemaak.